Esayi.
4.
Su bés baa, juróom ñaari jigéen ŋoyaalu genn góor, ne ko: «Sunub dund, nun a, sunu koddaay, nun a! Jox nu sag buum rekk, teggil nu gàcce.» 
Su bés baa njebbitum Aji Sax ji doon lu yànj, darajawu, meññeefum réew mi di teraanga, dib sag, ñeel ñi dese bakkan fi Israayil. 
Su boobaa ku mucc fa Siyoŋ ak ku des fa Yerusalem, ku sell ki lees lay woowe, muy képp ku ñu bind turam, te mu wara dese bakkan ci Yerusalem. 
Boroom beey wal noowal mbugal, noo guy lakk, sellal, fóote ko jonkani jigéeni Siyoŋ, fetee ko deret ji ci Yerusalem, ba mu set. 
Su boobaa tundu Siyoŋ bépp, fépp fu ñuy dajee, Aji Sax ji sàkk fa niiru saxaar bëccëg, guddi mu def tàkk-tàkk bu ne ràññ; leeru Aji Sax ji di kiiraay, tiim lépp, 
di mbaar mu ñuy féexloo tàngooru bëccëg, di ko seeloob taw ak waame. 
