Taalifi cant.
101.
Ñeel Daawuda, dib taalifu cant. Ngor ak yoon laay woy. Yaw Aji Sax ji laay joobe. 
Naa teewlu yoonu màndute. Ana kañ nga may dikkal? Naa doxe màndute fi sama biir waa kër. 
Caaxaani neen, xooluma; jëf ju wàcc yoon, bëgguma, taqu ma fenn. 
Kuy nas njekkar, sore ma; lu bon, xawma ko. 
Kuy jëw moroomam, ma wedamal; ku daŋŋiiral ak ku reew, muñaluma la. 
Ku dëggu ci réew mi, ma geesu, ngir fat ko. Te kuy wéye màndute, kookoo may liggéeyal. 
Kuy njublaŋ du tooge sama kër, kuy fen du taxaw sama kanam. 
Maay xëy, sànk képp ku bon ci réew mi, ngir génne ci dëkkub Aji Sax jii képp kuy def lu ñaaw. 
